Call of Duty 2

**Call of Duty 2** je računarska simulacija istorijijskih događaja u Drugom svjetskom ratu. InfinityWard je napravila igricu, a kompanija Activision je pustila u prodaju. 25. oktobra 2005. Call of Duty 2 je pušten u prodaju za operativni sistem Majkrosoft Vindouz, a 15. novembra 2005. za igračku konzolu Xbox 360 na evropskom i američkom tržištu. Vremenom su se javljale verzije napravljene za razne mobilne telefone i druge uređaje.

Call of Duty 2 je pucačina iz prvog lica. Igrač može nositi dve puške, dimne bombe i bombe. Može da hoda, trči, čučne, legne i da preskače neke niže prepreke, kao što su rovovi i ruševine. U orijentaciji pomaže mali kompas koji se nalazi u donjem levom uglu. Na kompasu se posebnim simbolima označavaju ciljevi misije (žuta zvezda), saborci (živi-zelene strelice, mrtvi-bele strelice) i neprijatelji koji su skoro pucali (crvene tačke). Igrač, takođe, ima i dvogled koji mu može dosta pomoći, posebno u nekim misijama u Africi. Na nekim mestima igrač može koristiti tenkove i džipove.

Kada je igrač povređen ekran pocrveni, pa mora naći neki zaklon gdje će sačekati da se oporavi ili će u protivnom umreti. Call of Duty 2 se razlikuje od svog prethodnika, jer ne postoje kutije prve pomoći koje mogu da obnove energiju. Ako bomba padne u blizini igrača, pomaže bela strelica koja pokazuje gdje se nalazi bomba.

## Igra
### Kampanja
Kampanja se sastoji od pojedniačnih borbi koje su tematski povezane u 3 celine.
#### Rusija
Igra počinje zadacima u Rusiji. Igrač preuzima ulogu Vasilija Ivanoviča i vodi ga kroz bitku za Staljingrad tokom 1942. i 1943. godine. Nakon toga slijede misije u bici za Moskvu. Igraču zapovesti izdaje komandant Dmitrij Volski.
#### Ujedinjeno Kraljevstvo
Druga faza su borbe u severnoj Africi i Francuskoj. Lik koji igrač vodi zove se Džon Dejvis i član je 7. oružane divizije. Odmah u početku ova kampanja stavlja igrača u bitku kod El Almeina. Zanimljivost u vezi kampanje sa Britancima je to što igrate i s drugim likom, Dejvidom Velšom, u tenkovskoj bici u Libiji komandujući tenkom tipa Krusejder. Potom nastavlja kampanju sa Džonom Dejvisom u oslobađanju Tunisa i grada u Francuskoj Kana.

#### Amerika
U trećoj fazi igre igrač preuzima ulogu marinca Bila Tejlora koji učestvuje u iskrcavanju u Normandiji. Nakon toga, Amerikanci kreću u napad na nemačke artiljerijske baterije i pokušavaju zaustviti masivnu nemačku kontraofanzivu i igračev zadatak je da osvoji Kotu-400.

Poslednja bitka prelaz preko Rajne. Amerikanci pokušavaju da pređu u Nemačku preko Rajne i da je konačno okupiraju. Ta misija je zanimljiva jer igrač od samog starta je pod paljbom. Nakon prelaska Rajne igra se uglavnom u gradu. Poslednji zadatak je da uništite 2 nemačka tenka.

### Režim za više igrača
Svaki multiplejer server može imati maksimalno 64 igrača. Igrači se međusobno povežu putem nekog od servera ili putem lokalne mreže. U multiplejer je stavljeno 13 zvaničnih mapa od kojih su tri uzete iz originalnog Call of Duty serijala. Kasnije su pravljene mnoge nove mape kako bi zadržale stare igrače i privukle nove. Izašle su tri serije ekstra paketa mapa Bonus Pack, Skirmish Pack, i Invasion Pack.

Danas se Call of Duty 2 multiplejer smatra jednom od najpopularnijih igrica na internetu, pa se zbog toga organizuju i razna takmičenja na kojim se igrači upoznaju međusobno i što je najvažnije takmiče u borbama.